बैंकों मे 30 जून तक बदलवा सकेंगे 2005 से पहले के नोट
उज्जैन | 31 दिसंबर 2015 के बाद भी लोग 2005 से पहले के नोट बदलवा सकेंगे। आरबीआई ने हाल ही में इसकी समय सीमा 6 माह और बढ़ा दी है। बैंकों में पिछले काफी समय से 2005 के पहले के जारी किए गए 500 के नोट जमा करने का कार्य चल रहा है।
उज्जैन के लीड बैंक मैनेजर बीएम जौहरी ने बताया बाजार में नकली नोट चलने की शिकायतों के बाद आरबीआई ने वर्ष 2005 से पहले के नोटों को बदलने की समय सीमा 31 दिसंबर 2015 से बढ़ाकर 30 जून 2016 कर दी है। बैंक अधिकारियों के मुताबिक एक जनवरी 2016 से इन नोटों को बदलने की सुविधा फिलहाल चुनिंदा बैंकों की ब्रांचों में उपलब्ध होगी। लोग बैंकों में जाकर ऐसे नोट बदलवा सकेंगे।
ऐसे पहचाने 2005 से पहले के नोट
2005 से पहले के छपे नोटों में वर्ष नहीं लिखा है, जबकि 2005 के बाद जितने भी नोट छपे उनके पीछे नीचे की ओर प्रिंटिंग का वर्ष लिखा हुआ है। इससे नोट कब जारी हुआ इसकी पहचान हाेती है। वर्ष नहीं छपने से बाजार में नकली नोट भी चल रहे हैं। बैंक इसे राेकने के लिए नोट बदल रही है।
नोटों पर लिखने से भी बचें : आरबीआई ने यह भी निर्देश जारी किए हैं कि जो लोग नोट पर मोबाइल नंबर, मैसेज, नाम या अन्य कोई बात लिखते हैं वे ऐसा बिल्कुल न करें। वॉटर मार्क वाली जगह पर गांधीजी की फोटो है और नकली नोट पहचानने का ये ही एक जरूरी फीचर होता है।
hin_Deva hin_Deva hin_Deva hin_Deva hin_Deva hin_Deva